অ্যাডাম স্মিথের "দ্য ওয়েলথ অব ন্যাশন্স" প্রবন্ধে শ্রমবিভাগ ও পুঁজিবাদের "অদৃশ্য হাত" এর ধারণা শিল্প বিপ্লবের বিভিন্ন প্রযুক্তি আবিষ্কারককে কারখানা কাঠামো সৃষ্টি এবং এর প্রয়োগ ঘটাতে উদ্বুদ্ধ করে। জেমস ওয়াট ও ম্যাথ বৌল্টনের প্রচেষ্টার ফলে দুনিয়ার প্রথম বৃহৎ মেশিন উৎপাদন ব্যবস্থার সূত্রপাত ঘটে, যেখানে খরচ কমানোর পদ্ধতি, বর্জ্য কমানো ও উৎপাদন বাড়ানোর পদ্ধতি, কারিগরদের দক্ষতা বাড়ানোর প্রশিক্ষণ প্রতিষ্ঠান আবির্ভূত হয়।
চার্লস ব্যাবেজ শিল্পসংক্রান্ত প্রকৌশলের সাথে যুক্ত ছিলেন। তিনি তার "অন দ্য ইকোনমি অব মেশিনারি অ্যান্ড ম্যানুফ্যাকচারার্স" গ্রন্থটি অষ্টাদশ শতাব্দীর শুরু দিকে ইংল্যান্ড ও যুক্তরাষ্ট্রের কারখানা ভ্রমণ থেকে লব্ধ অভিজ্ঞতার আলোকে রচনা করেছিলেন। বইটিতে কোন নির্দিষ্ট কাজ সংঘটনের জন্য প্রয়োজনীয় সময়, কাজকে ক্ষুদ্র ক্ষুদ্র ভাগে ভাগ করার দরুন সৃষ্ট প্রভাব ও উৎপাদন ব্যবস্থায় একই কাজ বার বার করার সুবিধা সম্পর্কে আলোকপাত করা হয়েছে।

ইতিহাস
প্রকৌশলবিদ্যার অন্যান্য শাখার সাথে শিল্পসংক্রান্ত প্রকৌশলের তুলনা
শ্রমে গুরুত্বারোপ
আধুনিক যুগে শিল্পসংক্রান্ত প্রকৌশল